སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གིས་སུཝེ་ཌེན་གྱི་གྲོང་ཁྱེར་ནང་གི་མཛད་འཕྲིན་ཁག་ལེགས་གྲུབ་ཟིན་པའི་རྗེས་སུ་ཕྱི་ཚེས་༡༤་ཉིན་ནེ་ཐར་ལེནཌསྀ་ཡི་གྲོང་ཁྱེར་རོ་ཊེར་ཌཱམ་རུ་ཆིབས་བསྒྱུར་གྱིས་ཕྱི་ཚེས་༡༦་ཉིན་གྲོང་ཁྱེར་དེའི་ནང་།དཀའ་རྙོག་ཆེ་བའི་ང་ཚོའི་འཛམ་གླིང་ནང་སྙིང་རྗེ་ཅིའི་ཕྱིར་དགོས་གལ་ཡིན་ནམ་ཞེས་པའི་བརྗོད་གཞིའི་ཐོག་མང་ཚོགས་ལ་བཀའ་སློབ་སྩོལ་རྒྱུའི་མཛད་འཆར་ཡོད་པ་དེ་བཞིན་དགའ་ལྡན་ཕོ་བྲང་ཡིག་ཚང་གི་དྲ་རྒྱ་བརྒྱུད་ནས་ཐད་ཀར་རྒྱང་སྲིང་ཞུ་གཏན་འཁེལ་འདུག་ལ།ཕྱི་ཚེས་༡༧་ཉིན་མང་ཚོགས་ལ་བཀའ་གདམས་པའི་དགེ་བཤེས་གླང་རི་ཐང་པས་མཛད་པའི་བློ་སྦྱོང་ཚིགས་བརྒྱད་མའི་ཆོས་འབྲེལ་སྐྱོང་གནང་མཛད་རྒྱུ་ཡིན་འདུགདེ་ནས་འཇར་མེ་ནིསུད་ཛར་ལེནཌ་བཅས་རྒྱལ་ཁབ་ཁག་ནང་མཛད་འཕྲིན་རིམ་བཞིན་སྐྱོང་གཏན་འཁེལ་ཡོད་པ་རེད།